section_heading: Radnja
paragraph_text: Tokyo. Nesuđeni student Godai nije se uspio upisati na svoj željeni fakultet, ali je iznajmio stan u kompleksu Maison Ikkoku, u kojem žive razuzdani stanari poput Hanae, Akemi i Yotsuye koji se opijaju i slave po cijele noći te ga tako ometaju. No ubrzo upozna svoju novu stanodavku, Kyoko, te se odmah zaljubi u nju. I ona gaji simpatije prema njemu, ali je još uvijek nespremna započeti novu vezu pošto joj je nedavno preminuo suprug Soichiro. S vremenom se Godai uspije upisati u trećerazredni fakultet te počne razmišljati kako da prizna Kyoko svoju ljubav. S druge strane instruktor za tenis Shun Mitaka se također zaljubio u Kyoko. Između Godaija i Kyoko izbije puno nesporazuma i svađa, ali se na kraju ipak pomire.